بسم اللہ خان

بسم اللہ خان ( 21 مارچ 1916ء-21 اگست 2006ء) بھارت کے عظیم شہنائی نواز تھے۔ بسم اللہ خان نے شہنائی میں  اتنی مہارت حاصل کی کہ آج تک برصغیر میں ان کے پائے کا کوئی شہنائی نواز نہیں گذرا۔ استاد بسم اللہ خان کو ہندوستان کے سب سے بڑے اعزاز بھارت رتن سے بھی نوازا گیا۔ 21 اگست 2006ء کو بسم اللہ خان کا انتقال ہوا۔ ان کے انتقال پر اترپردیش حکومت نے ایک دن کے سوگ کا اعلان کیا۔ بھارت میں وہ روی شنکر اور سبو لکشمی کے بعد تیسرے بڑے موسیقار شمار کیے جاتے تھے۔

 ابتدائی زندگی 
بسم اللہ خان 21 مارچ 1916ء کو دومراون میں کے ایک شیعہ مسلم گھرانے میں پیدا ہوئے۔ اُن کے والد پیغمبر بخش خان اور والدہ مِٹھاں تھیں۔Obituary: Bismillah Khan | World news | The GuardianRemembering Ustad Bismillah Khan بسم اللہ خان کا اصل نام امیر الدین خان تھا جبکہ اُن کے دادا نے اُن کا نام بسم اللہ تجویز کیا تھا۔Bismillah Khan | The Independent بسم اللہ خان کے والد پیغمبر بخش خان جودھ پور کے دربار میں شاہی گوئیے تھے۔ بسم اللہ خان کے پردادا استاد سالار حسین خان اور دادا رسول بخش خان دومراون کے شاہی دربار میں گوئیے تھے۔ بسم اللہ خان کے آبا و اجداد بھوج پور ضلع، بہار کے شاہی دربار میں نقار خانہ میں ملازم بھی تھے۔ بسم اللہ خان کے والد دومراون کے مہاراجا کیشو پرساد سنگھ کے دربار میں شہنائی نواز تھے۔ 1922ء میں 6 سال کی عمر میں بسم اللہ خان کے والدین وارانسی چلے گئے۔BBC NEWS | South Asia | Indian music's soulful maestro وارانسی میں وہ اپنے چچا علی بخش ولائیت سے موسیقی کی تعلیم حاصل کرتے رہے۔ علی بخش ولائیت کو ولائیتو بھی کہا جاتا تھا اور وہ وارانسی کے کاشی وشوناتھ مندر میں شہنائی نواز بھی تھے۔Bismillah Khan: The Shehnai Maestro by Neeraja Poddar, Rupa & Co., New Delhi, 2004.

 بحیثیت شہنشائی نواز 
بسم اللہ خان ہندوستان میں شہنائی کی تعلیم اور اِس کے فروغ کے لیے فردِ واحد کی حیثیت سے کام کرتے رہے۔ انھوں نے شہنائی کو تھیٹر میں پس پردہ سے اٹھا کر منظر عام پر روشناس کروایا۔ 1937ء میں کلکتہ میں کل ہند مجلس موسیقی میں اپنے فن کا مظاہرہ کیا۔ ہندوستانی کلاسیکی موسیقی میں بسم اللہ خان شہنائی میں مہارت تامہ رکھتے تھے۔ شہنائی کو ہندوستان سے باہر یورپ تک پہنچانے میں اُن کا بڑا نمایاں کردار رہا۔ بسم اللہ خان کی بیوی کے انتقال کے بعد وہ اکثر کہا کرتے تھے کہ: شہنائی ہی میری بیوی ہے ۔

 بیرونی روابط 
 بسم اللہ خاں کے بعد شہنائی خاموش ہو گئی  

 حوالہ جات 

زمرہ:بھارت رتن وصول کنندگان
زمرہ:بھارت میں ریاستی جنازے
زمرہ:بھارتی مسلم شخصیات
زمرہ:بھارتی نوازندے
زمرہ:بنارس کے فنکار
زمرہ:بہار کے موسیقار
زمرہ:بہاری شخصیات
زمرہ:بیسویں صدی کے بھارتی موسیقار
زمرہ:پدم بھوشن وصول کنندگان
زمرہ:پدم شری وصول کنندگان
زمرہ:پدم وبھوشن وصول کنندگان
زمرہ:پشتون نژاد بھارتی شخصیات
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:ضلع بکسر کی شخصیات
زمرہ:علوم و فنون میں پدما بھوشن اعزاز وصول کردہ شخصیات
زمرہ:فنون میں پدم شری وصول کنندگان
زمرہ:فنون میں پدم وبھوشن وصول کنندگان
زمرہ:کامنز زمرہ جس کا ربط ویکی ڈیٹا پر ہے
زمرہ:وارانسی کے موسیقار
زمرہ:وفیات بسبب دورہ قلب
زمرہ:ہندوستانی شیعہ شخصیات
زمرہ:ہندوستانی موسیقی
زمرہ:1914ء کی پیدائشیں
زمرہ:1916ء کی پیدائشیں
زمرہ:2006ء کی وفیات